Diari Oficial de la Generalitat Valenciana


Sumari del DOGV 4988, del 19-04-2005 (2005/4006)

RESOLUCIÓ de 31 de març de 2005, de la Direcció General de Qualitat Ambiental, per la qual s'atorga a l'empresa Colorobbia España, SA, l'autorització ambiental integrada per a una indústria de fabricació de frites, esmalts i pigments ceràmics i la seua ampliació al terme municipal de Vilafamés (Castelló).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4988

Data del DOGV
:   19-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4006


Data del document
:   31-03-2005

Organisme emissor
:   Conselleria de Territori i Habitatge

Tipus de document
:   Resolució

Anàlisi jurídica

 Descriptors 

:   * Vilafamés
    * empresa privada
    * ceràmica
    * edifici industrial

RESOLUCIÓ de 31 de març de 2005, de la Direcció General de Qualitat Ambiental, per la qual s'atorga a l'empresa Colorobbia España, SA, l'autorització ambiental integrada per a una indústria de fabricació de frites, esmalts i pigments ceràmics i la seua ampliació al terme municipal de Vilafamés (Castelló). [2005/Q4006]
  
Vistos els documents que apareixen en l'expedient 24/2002 IPPC, instruït a instància de l'empresa Colorobbia España, SA, a fi d'obtindre l'autorització ambiental integrada d'una indústria de fabricació de frites, esmalts i pigments ceràmics i la seua ampliació, al terme municipal de Vilafamés (Castelló), s'emet la present resolució de conformitat amb els següents,
  
Antecedents de fet
  
1. Amb data 18 de novembre de 2002, entra a la Conselleria de Medi Ambient, per trasllat de l'Ajuntament de Vilafamés, la còpia de l'expedient d'ampliació d'activitat de l'empresa Colorobbia España, SA, per a la seua pertinent tramitació, atés que el procediment per a l'atorgament de l'autorització ambiental integrada pot substituir si és el cas al procediment per a l'atorgament de la llicència municipal d'activitats classificades.
  
Amb data 21 de novembre de 2002, la directora general d'Educació i Qualitat Ambiental dicta l'acord pel qual es requereix a Colorobbia España, SA, la petició en què concrete si se sol·licita l'autorització ambiental integrada, o una modificació substancial o no substancial.
  
Amb data 8 de gener de 2003, l'empresa presenta escrit de sol·licitud de modificació no substancial.
  
Amb data 7 de febrer de 2003, l'empresa reconsidera la modificació plantejada com substancial i sol·licita que s'inicien els tràmits de l'autorització ambiental integrada.
  
Amb data 19 de febrer de 2003 es concedeix un termini de tres mesos per a la presentació de la totalitat de la documentació necessària per a la tramitació de l'autorització ambiental integrada.
  
2. Amb data 28 de maig de 2003, Antonio Nebot Aparici i Juan Ramón Calabria Zafra, en representació de Colorobbia España, SA, amb codi d'identificació fiscal E22055844 presenten a la Conselleria de Medi Ambient la sol·licitud d'autorització ambiental integrada per a una indústria de fabricació de frites, esmalts i pigments ceràmics i la seua ampliació, ubicada a la carretera comarcal 814, km 16,3 de Vilafamés (Castelló) que es detalla en l'annex I.
  
A la sol·licitud s'acompanya l'informe urbanístic favorable emés per l'Ajuntament de Vilafamés amb data 23 de maig de 2003.
  
3. Amb data 16 de juny de 2003, la Conselleria de Medi Ambient, requereix nova documentació a l'empresa, que es presenta amb data 1 de juliol de 2003.
  
4. Posteriorment amb diverses dates, l'empresa presenta documentació complementària aclaridora, a requeriment d'aquesta conselleria.
  
5. Amb data 16 de setembre de 2003 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, i es publica l'anunci en el Diari Oficial de la Generalitat Valenciana (DOGV núm. 4588).
  
Durant aquest no es presenten al·legacions al projecte, ni en aquesta conselleria ni a l'Ajuntament de Vilafamés, i consta en l'expedient, certificat de la informació pública.
  
6. Transcorregut el termini d'informació pública i segons el que disposa l'article 18 de la Llei 16/2002, l'expedient es remet a l'Ajuntament de Vilafamés, el qual emet un informe sobre els aspectes de la seua competència amb data 12 de desembre de 2003 i 17 de febrer de 2005.
  
Així mateix, s'han incorporat a l'expedient els informes emesos pels serveis de Gestió de Residus, Qualitat de les Aigües i Protecció de l'Ambient Atmosfèric.
  
7. Segons el que disposa l'article 19 de la Llei 16/2002, l'expedient es remet a la Confederació Hidrogràfica del Xúquer que emet un informe amb data 5 de febrer de 2004 favorable amb el compliment d'una sèrie de condicions per a l'abocament zero d'aigües residuals industrials i l'abocament d'aigües residuals domèstiques a rasa que drena i es requerix nova documentació relativa a l'abocament d'aigües pluvials al barranc de la Pobla, que el titular esmena amb data 20 d'abril de 2004.
  
Amb data 15 de juny de 2004 la Confederació Hidrogràfica del Xúquer emet un informe favorable i condicionat en relació amb l'abocament d'aigües pluvials.
  
8. Amb data 29 de juny de 2004 la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental, el projecte per a l'obtenció de l'autorització ambiental integrada i l'estudi d'impacte ambiental, sempre que es complisquen les condicions que s'adjunten en l'annex II de la present autorització.
  
9. En l'expedient 24/2002 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002, i que ha sigut incorporada a la proposta de resolució.
  
10. Amb data 10 de març de 2005 es realitza el tràmit d'audiència a l'interessat, que exposa l'observació que ha d'especificar-se que el control i registre en continu d'algun paràmetre de funcionament siga en els focus de processos amb transformació química.
  
Als anteriors fets s'apliquen els següents,
  
Fonaments de dret
  
1. D'acord amb l'article 9 de la Llei 16/2002, de Prevenció i Control Integrats de la Contaminació, les activitats que apareixen en l'annex 1 d'aquesta llei, estan subjectes a autorització ambiental integrada.
  
La instal·lació de referència està inclosa en l'epígraf 3.3 de l'annex 1 de la Llei 16/2002.
  
2. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de Prevenció i Control Integrats de la Contaminació, desenvolupada pel Decret 40/2004, de 5 de març, del Consell de la Generalitat Valenciana.
  
3. A la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.
  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge, i la seua Ordre de Desplegament de 9 de setembre de 2003, correspon a la Direcció General de Qualitat Ambiental, exercir les competències en matèria de control integrat de la contaminació.
  
Vist tot el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament Orgànic i Funcional de la Conselleria de Territori i Habitatge, resolc:
  
Primer
  
Concedir a Colorobbia España, SA, l'autorització ambiental integrada per a una indústria de fabricació de frites, esmalts i pigments ceràmics i la seua ampliació, que s'ha de desenvolupar a la planta situada a la carretera comarcal 814, km 16,3 de Vilafamés, que fa referència al projecte bàsic de prevenció i control integrats de la contaminació per a l'ampliació d'activitat d'indústria de fabricació de frites, esmalts i pigments ceràmics de data 26 de maig de 2003 i en l'annex al projecte bàsic de prevenció i control integrats de la contaminació per a l'ampliació d'activitat d'indústria de fabricació de frites, esmalts i pigments ceràmics, que subscriu Luis Chillida Dols, i queda inscrita en el Registre General d'Instal·lacions IPPC de la Comunitat Valenciana amb el número 018-05/AAI/CV, condicionada al compliment dels requisits següents:
  
1. Valors límit d'emissió
  
1.1 Atmosfera.
  
1.1.1 Emissions canalitzades.
  
Els valors límit d'emissió de contaminants que provenen de forns de fusió seran els següents:
  
Contaminants Límits d'emissió
  
Partícules 40 mg/Nm³ (1)
  
NOx 1600 mg/Nm³
  
SO2 25 mg/Nm³
  
Clorurs (com HCl) 10 mg/Nm³ (1)
  
Fluorurs (com HF) 5 mg/Nm³ (1)
  
Metalls (classe 1+2) 5 mg/Nm³ (1)
  
Metalls (classe 1) 1 mg/Nm³ (1)
  
O2 referència per a gasos de combustió 15%
  
(1) Per als forns existents, aquest valor han de complir-lo el 65% dels forns abans de l'1 de gener de 2006 i el 100% dels forns abans de l'1 de gener de 2007.
  
Les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 del 15%.
  
Quant a valors límit d'emissió de contaminants que provenen d'altres focus, es complirà:
  
Contaminants Límits d'emissió
  
Partícules en instal·lacions noves 30 mg/Nm³
  
Partícules en instal·lacions existents 40 mg/Nm³
  
NOx en la instal·lació de cogeneració 800 mg/Nm³
  
1.1.2 Emissions sonores.
  
La instal·lació es protegirà acústicament de manera que no se superen els límits establits en la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, i de conformitat amb el que establix el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica, en relació amb activitats, instal·lacions, edificacions, obres i serveis.
  
D'acord amb la citada normativa, els nivells de recepció externs en zones d'ús industrial: 70 dB(A) durant el dia i 60 dB(A) durant la nit.
  
1.2 Abocaments.
  
1.2.1 Aigües residuals industrials.
  
S'actuarà segons el que ha especificat el projecte, de manera que es garantisca la inexistència d'abocament d'aigües residuals industrials a domini públic hidràulic (abocament zero).
  
A l'efecte de garantir la inexistència d'abocaments d'aigües residuals industrials el titular ha d'instal·lar un sistema d'emergència per a evitar la incidència en el domini públic hidràulic dels abocaments accidentals i presentar un certificat de la no-existència d'abocaments discontinus a llit, sòl o subsòl terreny, o embassament.
  
1.2.2. Aigües residuals sanitàries.
  
Les característiques de l'abocament seran:
  
Coordenades UTM: x=753.955 y=4.445.661
  
Cabal mitjà d'aigües residuals : 0,083 l/s
  
Volum màxim anual: 2.929 m³
  
La composició de les aigües de l'efluent residual que s'autoritza perquè aboque en el terreny mitjançant infiltració en la rasa que drena, en cap cas ha de superar els límits que a continuació s'exposen, i queda terminantment prohibit abocar aigües residuals els paràmetres de les quals superen els valors que mostra la taula següent:
  
Paràmetres Valor Unitats
  
Ph 5,5 - 9,5
  
Sòlids en suspensió 60 mg/l
  
Matèries sedimentables 0,5 mg/l
  
Sòlids grossos Absents
  
DBO5 25 mg/l O2
  
DQO 125 mg/l O2
  
Temperatura < 25º ºC
  
Color Incolor
  
Alumini NO mg/l Al
  
Arsènic NO mg/l As
  
Bari NO mg/l Ba
  
Bor 1 mg/l B
  
Crom TOTAL NO mg/l Cr
  
Ferro NO mg/l Fe
  
Manganés NO mg/l Mn
  
Níquel NO mg/l Ni
  
Plom NO mg/l Pb
  
Seleni NO mg/l Se
  
Estany NO mg/l Sn
  
Coure NO mg/l Cu
  
Zinc NO mg/l Zn
  
Cianurs NO mg/l CN
  
Clorurs 250 mg/l Cl
  
Sulfurs NO mg/l
  
Sulfits NO mg/l
  
Sulfats 250 mg/l SO4
  
Fluorurs NO mg/l F
  
Fòsfor total 2 mg/l P
  
Amoni 7 mg/l NH4
  
Nitrogen nítric 15 mg/l
  
Olis i greixos 10 mg/l
  
Fenols NO mg/l C6H5OH
  
Aldehids NO mg/l
  
Detergents 2 mg/l (laurilsulfat)
  
Pesticides NO mg/l
  
Sense perjudici dels límits establits en la taula precedent, queda terminantment prohibida l'existència en l'aigua d'abocament de continguts detectables de:
  
1,1,1,-Tricloretà HAP
  
1,2-Dicloroetà Isodrín
  
Alaclor Isoproturon
  
Aldrín Pentaclorofenol
  
Antracé Percloroetilé
  
Atrazina Simazina
  
Benzé Terbutilazina
  
Biocides Tetraclorur de carboni
  
C 10-13-Cloroalcans Tolué
  
Clorobenzé Triclorobenzens
  
Clorofenvinfs Tricloroetilé
  
Cloroform Trifluralina
  
Cloropirifs Xilé
  
Ctos. de tributilestany Metolachloro
  
DDT's i metabòlits Naftalé
  
Di (2-etilhexil)ftalat Nonilfenols
  
Diclorobenzens Octilfenols
  
Diclorometà Pentaclorobenzé
  
Dieldrín Antimoni
  
Difenilèter bromat Beril·li
  
Diuron Cobalt
  
Endolsulfà Molibdé
  
Endrín Plata
  
Etilbenzé Tal·li
  
Fluoranté Tel·luri
  
Hexaclorobenzé Titani
  
Hexaclorobutadié Urani
  
Hexaclorociclohexans Vanadi
  
Hidrocarburs Nitrit
  
Cadmi Mercuri
  
Així mateix, queda terminantment prohibit l'abocament d'aigües residuals sense ser sotmeses prèviament al tractament depurador previst en el projecte, i ha de procedir a l'esterilització de les aigües residuals, de forma tal que estiguen exemptes de gèrmens patògens, carboncle bacterià, carboncle simptomàtic, tuberculosi, tifus i paratifus.
  
1.2.3 Aigües pluvials.
  
Es canalitzaran en la indústria mitjançant canonades soterrades que creuen el solar i s'abocaran a través del seu llit natural al barranc de la Pobla.
  
L'abocament no ha de deteriorar la qualitat del medi receptor.
  
La velocitat de les aigües ha de ser inferior a 1 m³/s.
  
2. Protecció del sòl i de les aigües subterrànies
  
No es realitzarà cap abocament que puga afectar el sòl o les aigües subterrànies.
  
No es podran executar pous, rases, galeries o qualsevol altre dispositiu destinat a facilitar que el terreny absorbisca les aigües residuals.
  
Els depòsits d'emmagatzemament de l'aigua depurada seran completament impermeables i estancs.
  
3. Procediments i mètodes de gestió de residus.
  
L'activitat està subjecta als requisits establits en la Llei 10/1998, de 21 d'abril, de Residus, i la Llei 10/2000, de 12 de desembre, de Residus de la Comunitat Valenciana, i en el Reial Decret 833/1988, de 20 de juliol, sobre el Reglament per a l'Execució de la Llei 20/1986, modificat pel Reial Decret 952/1997.
  
3.1. Producció de residus.
  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de frites en les instal·lacions del centre productiu detallat en l'annex I siga de l'orde de 100.000 tones/any.
  
El mencionat centre productiu queda inscrit en el Registre General de Productors Autoritzats de Residus de la Comunitat Valenciana amb el número de referència 173/P/RTP/CV, conforme estableix l'article 46 de la Llei 10/2000, de 12 de desembre, de Residus de la Comunitat Valenciana, i que ha de figurar en els documents de control i seguiment i la resta de documentació que el necessite.
  
Les operacions de reutilització de residus propis, com són pols ceràmiques, partícules sòlides retingudes en els filtres dels forns de frita, vessaments del transport de matèries primeres, residus procedents de la neteja de seccions, materials que no han superat els controls de qualitat, etc. mitjançant la seua reintroducció en el procés productiu, es duran a terme segons el que ha especificat el projecte.
  
De la mateixa forma s'actuarà amb el llavat dels recipients contaminats mitjançant aigua a pressió en instal·lació coberta i amb sòl pavimentat de formigó. Les aigües del llavat s'arreplegaran i canalitzaran a una bassa i posteriorment es dirigiran a la xarxa general d'aigües emprades en la resta de processos, i es portaran a la depuradora d'aigües industrials.
  
Les quantitats i codificació dels recipients llavats seran les següents:
  
Residu que s'ha de netejar Recipients contaminats
  
Codificació 5//R5//S36//C12/7//H5//A275//B4501
  
 150110\*
  
Nombre envasos diaris netejats 40 unitats
  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments
  
4.1 Control d'emissions atmosfèriques.
  
A fi d'evitar l'emissió difusa de partícules, es duran a terme els mesuraments següents:
  
Aspirar i llevar la pols d'instal·lacions d'emmagatzemament, transport, punts de transferència i de càrrega i descàrrega de materials pulverulents.
  
Condicionament, pavimentació i neteja d'instal·lacions, de les vies de circulació i de les àrees d'estacionament de vehicles.
  
Han de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'aspiracions de material pulverulent, forns de fusió de frites i forns de calcinació de pigments.
  
S'assegurarà el funcionament correcte dels sistemes correctors dels focus que evacuen corrents de gasos provinents de processos amb transformació química mitjançant el control i el registre en continu d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre ha de ser verificat per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.
  
La periodicitat mínima de control de les emissions per entitats col·laboradores de l'administració serà la següent:
  
Anual: focus el cabal del qual supere 30.000 Nm³/h.
  
Biennal: focus el cabal del qual es trobe entre 10.000 i 30.000 Nm³/h.
  
Triennal: la resta de focus canalitzats.
  
Es durà a terme un autocontrol de les emissions de partícules, NOx, SO2, clorurs, fluorurs i metalls, amb una freqüència almenys anual, en els focus provinents dels forns de fusió de frites.
  
Els punts de mostratge en les ximeneres han de complir amb els requisits de l'Ordre 18 d'octubre de 1976, sobre prevenció i correcció de la contaminació industrial de l'atmosfera. L'orifici de presa de mostres s'ubicarà després de l'actuació dels sistemes correctors. Aquests, així mateix, han d'actuar després de la fase d'aprofitament energètic (o refredament, si és el cas).
  
En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos, evitant en la mesura que siga possible que es produïsquen apantallaments que dificulten la dispersió.
  
La temperatura dels gasos en el punt de mostratge serà preferiblement menor de 200ºC i s'ha de garantir que, en cap cas supere els 300ºC.
  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
Es portarà actualitzat el llibre de registres d'emissions, en el qual ha de constar:
  
Resultats dels mesuraments i anàlisis de contaminants amb emissió d'informe oficial per OCA segons la freqüència establida.
  
Resultats dels mesuraments i anàlisis de contaminants que es realitzen amb caràcter intern, amb periodicitat mínima d'1 any, reduint la seua freqüència en els focus conflictius.
  
Les dates de neteja i revisions de les instal·lacions de depuració, per a establir un sistema de manteniment preventiu.
  
Les parades per avaria, comprovacions o incidències de qualsevol tipus.
  
4.2 Control d'abocaments.
  
S'ha de notificar a la Direcció General de Qualitat Ambiental, una vegada a l'any, les dades sobre els abocaments a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
Es mesurarà el volum total d'aigües depurades a l'any, com també el volum que és necessari reposar en les basses d'emmagatzemament d'aigua per al circuit de cristal·lització de frites, segons la capacitat d'aquestes basses, per a justificar la total reutilització de les aigües residuals.
  
4.2.1 Control d'aigües residuals sanitàries.
  
El punt d'abocament disposarà de fàcil accessibilitat i estarà disposat de manera que, tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular.
  
A fi de realitzar controls i prendre mostres, quan es considere procedent, de les aigües residuals tractades, es disposarà de mesurador de cabal en continu amb funció totalitzadora de volum d'abocament anual i arqueta de presa.
  
La Confederació Hidrogràfica del Xúquer es reserva el dret a realitzar totes les anàlisis de control que considere oportunes, les despeses inherents són a compte d'aquesta, quan les característiques de l'efluent residual complisquen les condicions de la present autorització, seran a càrrec del beneficiari els costos, en cas contrari.
  
A l'efecte de comprovació del compliment del punt anterior, el titular ha de presentar a la Confederació Hidrogràfica del Xúquer, en el termini d'un mes, un programa d'autocontrol de qualitat de l'abocament, en el qual es contemple, almenys, la realització de quatre anàlisis durant el primer any, i quatre mostres els següents anys, sempre que puga demostrar-se que l'aigua del primer any compleix les prescripcions del Reial Decret 509/1996, de 15 de març, pel qual s'estableixen les normes aplicables al tractament de les aigües residuals urbanes; si una de les mostres no resultara conforme, es prendran 12 mostres l'any següent, tal com disposa l'article 251.c del Reial Decret 849/1986, d'11 d'abril, Reglament del Domini Públic Hidràulic, i el ja citat Reial Decret 509/1996 de 15 de març. Les anàlisis hauran de ser realitzades per laboratori inscrit en el Registre Especial d'Empreses Col·laboradores del Ministeri de Medi Ambient, conforme a l'Ordre de 16 de juliol de 1987, seran a càrrec del beneficiari de la present autorització les despeses derivades de l'exercici de tal autocontrol de qualitat.
  
A l'efecte ha de presentar davant de la Confederació Hidrogràfica del Xúquer:
  
Declaració periòdica en terminis màxims de tres mesos, de les anàlisis de l'abocament en el que concerneix al cabal i composició de l'efluent.
  
Declaració anual de les incidències de l'explotació del sistema de tractament i resultats obtinguts per a la millora de l'abocament, volum anual d'aquest i resum dels resultats analítics remesos. Aquesta declaració anual ha de presentar-se dins del primer trimestre de cada any, i estarà subscrita per tècnic competent i visada per col·legi oficial corresponent.
  
Les modificacions de detall que es pretenguen introduir i tendisquen a millorar el projecte, tant en el tractament de l'efluent residual, com en les obres i instal·lacions descrites en el projecte, han de ser sotmeses a l'aprovació de la Confederació Hidrogràfica del Xúquer; amb aquest fi, han de remetre a aqueix organisme, certificat de la direcció de les obres en què es reculla la data d'inici i terminació d'aquestes, posada en servei i possibles modificacions efectuades en el projecte que apareix en l'expedient; això en el termini màxim d'un mes comptador a partir dels dies següents al seu inici i terminació.
  
S'ha de disposar de les llicències que per a l'execució de les obres i l'obertura de la instal·lació hagen d'atorgar les autoritats locals.
  
Es consideraran casos especialment greus d'incompliment del condicionat, tal com determina l'article 263 del Reglament del Domini Públic Hidràulic, aquells en què es produïsquen danys importants a cultius, flora, fauna, o puguen afectar sensiblement la salut pública.
  
Així mateix, s'adverteix expressament a l'autoritzat que està obligat a adequar la qualitat de l'abocament a les exigències que es deriven de la revisió del Pla Hidrològic de la Conca del Xúquer o a les disposicions legals que es desenvolupen com a conseqüència de l'aplicació de les directives de la Unió Europea sobre la matèria, en els terminis corresponents.
  
4.3 Control de torres de refrigeració.
  
Han de registrar les torres de refrigeració en la Conselleria de Sanitat i en l'ajuntament, i complir amb el que establix el Reial Decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi, com també el que establix el Decret 173/2000, de 5 de desembre, del Govern Valencià, i l'Ordre de 22 de febrer de 2001, de les conselleries de Medi Ambient i Sanitat
  
4.4 Control de residus.
  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.
  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.
  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.
  
L'envasament i etiquetatge dels residus serà conforme al que han exposat els articles 13 i 14 del Reial Decret 833/1988, Reglament de Residus Tòxics i Perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.
  
Entregarà els residus perillosos a gestors que disposen de la corresponent autorització administrativa per a la gestió d'aquests residus.
  
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.
  
Anualment emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cada un d'ells i la relació que es troben emmagatzemats temporalment, com també les incidències rellevants que s'han pogut produir, tot això relatiu a l'any objecte de la declaració.
  
4.4 Control de soroll.
  
Respecte al nivell de sorolls transmesos a l'exterior ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica.
  
En aquest sentit, es realitzarà un mesurament del soroll ambiental en l'entorn immediat de la parcel·la de l'activitat per un organisme acreditat en el termini d'un any des de la concessió de l'AAI i posteriorment es realitzaran mesuraments almenys cada cinc anys, d'acord amb l'article 37 de la dita llei.
  
5. Mesures que s'han d'adoptar en situacions diferents de les normals que puguen afectar el medi ambient.
  
Es duran a terme tots els mesuraments necessaris perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.
  
El depòsit de combustible per a gasoil de subministrament als grups electrògens disposarà de cubeta de seguretat per a la recollida de vessaments.
  
Les naus de fabricació de pigments estaran dotades de canaletes de recollida de vessaments que mitjançant xarxa separativa, els conduiran a la depuradora d'aigües de colors ubicada en la pròpia nau de pigments.
  
En cas d'avaria simultània de les dues depuradores, les aigües residuals industrials seran bombades al depòsit regulador d'aigües, on es retindran fins que es reparen les depuradores.
  
En els casos de fugues o danys procedents d'abocaments el titular de l'autorització queda obligat a posar en pràctica, immediatament, les actuacions i mesures necessàries perquè els danys que es produïsquen siguen mínims, preservant en tot cas la vida i la integritat de les persones, com també els béns de tercers i l'entorn natural.
  
En casos d'emergència el titular de l'autorització estarà igualment obligat a informar la Confederació Hidrogràfica del Xúquer, per iniciativa pròpia, de la situació creada per aquesta, com també les mesures adoptades per a pal·liar els seus efectes, tot això sense perjudici de la imputació de danys al domini públic hidràulic que procedisca.
  
L'incompliment del que establix el paràgraf anterior donarà lloc, i sense perjudici de la corresponent indemnització per danys causats al domini públic hidràulic, a incoar procediment sancionador per infracció tipificada en l'article 108.a del Text Refós de la Llei d'Aigües (Reial Decret Legislatiu 1/2001, de 20 de juliol) i en l'article 316.a del Reglament del Domini Públic Hidràulic sancionable amb la multa corresponent, prevista en l'article 318 de l'esmentat reglament.
  
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.
  
6. Declaració d'impacte ambiental.
  
Es compliran les condicions establides en la declaració d'impacte ambiental emesa per la Direcció General de Gestió del Medi Natural, de data 29 de juny de 2004, que s'adjunta en l'annex II de la present resolució.
  
7. Altres condicions.
  
El beneficiari de la present autorització estarà obligat a pagar a la Confederació Hidrogràfica del Xúquer el cànon de control d'abocament que estableix l'article 113 del Text Refós de la Llei d'Aigües (Reial Decret Legislatiu 1/2001, de 20 de juliol), desenvolupat reglamentàriament en el Reial Decret 606/2003, de 23 de maig.
  
L'import del cànon de control d'abocaments és el producte del volum d'abocament autoritzat pel preu unitari de control d'abocament. Aquest preu unitari es calcula multiplicant el preu bàsic per metre cúbic per un coeficient de majoració o minoració segons la naturalesa, característiques i grau de contaminació de l'abocament, així com per la major qualitat ambiental del medi físic en què s'aboca.
  
El preu bàsic per metre cúbic es fixa en 0,01912 euros per a l'aigua residual urbana i en 0,03090 euros per a l'aigua residual industrial. Aquests preus bàsics podran revisar-se periòdicament en les lleis de pressupostos generals de l'estat.
  
D'acord amb el que anteriorment s'ha exposat s'ha calculat l'import anual del cànon de control d'abocament que ha de pagar l'empresa Colorobbia España, SA, per abocar les aigües residuals procedents de la neteja i condicionament d'operaris de la fàbrica d'esmalts ceràmics a rasa que drena, que ascendeix a cinquanta-nou euros i noranta-sis cèntims (59,96 €) atesos els factors següents:
  
Volum anual d'abocament = 2.929 m³.
  
Preu bàsic = 0,03140 € (aigua residual industrial).
  
K2 (coeficient que depén de la naturalesa de l'abocament) = 1,09 (aigua residual industrial classe II).
  
K3 (coeficient que depén del grau de contaminació de l'abocament) = 0,5 (industrial amb tractament adequat).
  
K4 (coeficient que depén de la qualitat ambiental del medi físic en què s'aboca) = 1,25 (categoria I: abocament a aigües subterrànies).
  
Cànon = volum x preu bàsic x K2 x K3 x K4
  
Cànon = 2.929 x 0,03517 x 1,09 x 0,5 x 1,25= 59,96 €
  
Abans del 30 d'octubre de 2007 ha d'aconseguir els objectius de prevenció, reducció i control de la contaminació establits en l'annex 3 del conveni de col·laboració, de 4 de setembre de 2003, entre la Generalitat Valenciana a través de la Conselleria de Territori i Habitatge i l'Associació Nacional de Fabricants de Frites, Esmalts i Colors Ceràmics per a la prevenció i el control integrat de la contaminació de la indústria de fabricació de frites.
  
Ha de complir amb el que disposa la Llei 11/1997, d'Envasos i Residus d'Envasos, i el Reial Decret 782/1998, de 30 d'abril, pel qual es desenvolupa el reglament per al desenvolupament de l'esmentada llei.
  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.
  
Es compliran totes les disposicions aplicables per a garantir la seguretat, la salut de les persones i el medi ambient.
  
Es comprovarà en el control inicial que s'han realitzat les mesures previstes en el projecte.
  
Segon
  
L'autorització ambiental integrada es renovarà, en els aspectes mediambientals, en el termini màxim de huit anys, llevat que es produïsquen abans d'aquest termini modificacions substancials que obliguen la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
  
La renovació ha de sol·licitar-se amb una antelació mínima de 10 mesos abans del venciment del termini de vigència de l'autorització ambiental integrada.
  
Tercer
  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, i es presenta prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactoris, que es determinen en l'esmentat projecte, els seus reformats o en les normatives que siguen aplicables, així com aquells altres certificats previstos en les disposicions que s'hagen integrat.
  
Quart
  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental.
  
Cinqué
  
L'administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.
  
Sisé
  
El titular de les instal·lacions objecte de la present resolució, a més de les obligacions que amb caràcter general estableix la Llei 16/2002, ha de:
  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.
  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.
  
3. Prestar l'assistència i la col·laboració necessàries als que realitzen les actuacions de vigilància, inspecció i control.
  
Seté
  
En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
  
Contra la present resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 31 de març de 2005.- El director general de Qualitat Ambiental: Jorge Lamparero Lázaro.
  
ANNEX I
  
Descripció del projecte
  
Colorobbia España, SA, es dedica a la fabricació de frites, esmalts i pigments ceràmics.
  
Amb l'ampliació projectada, l'empresa produirà 120.000 t de frita a l'any, 25.000 t d'esmalts i 4.025 t de pigments.
  
Les instal·lacions principals consisteixen en 28 forns de fusió de frites, 6 línies de calcinació de pigments i 4 assecadors d'esmalts i entre les instal·lacions auxiliars es disposa de 6 torres de refrigeració.
  
El procés productiu de fabricació de frites s'inicia amb la recepció de la matèria primera, que es rep a granel i s'emmagatzema en sitges, big-bags o sacs, des d'on és transportada mitjançant impulsió pneumàtica als forns de fusió de frites.
  
La mescla degudament dosificada és abocada en els forns a fi que es fundisca davall la flama del cremador de gas natural a 1.500 ºC de manera que es forme un fluid homogeni que aboque sobre un depòsit d'aigua on es forme una làmina vítria que quartera i trenca en xicotets trossos. La frita produïda s'emmagatzema en sitges, des d'on es transporta a un sistema de paletització automàtica.
  
La producció de pigments consisteix en la mescla de matèries primeres (òxids metàl·lics en la seua majoria) i la seua cocció en forns de mufla a temperatures entre 900 i 1.300 ºC. Després es realitza la molturació i ensacat.
  
Per a la producció d'esmalts ceràmics es realitza una dosificació i homogeneïtzació de les frites i els pigments en pols que es preparen en les altres seccions de la indústria, es mesclen a 75 ºC i s'envasen per a la seua distribució.
  
L'empresa compta amb un sistema d'autogeneració d'energia elèctrica aprofitant la calor dels fums de combustió dels forns de frites.
  
Per al control de les emissions atmosfèriques, les ximeneres dels forns de fusió de frites estan dotades d'un equip individual per a la filtració dels fums, mitjançant un intercanviador de calor que redueix la temperatura dels fums de tal manera que a baixa temperatura puguen ser depurats per un filtre de mànegues que retinga les partícules sòlides. Les partícules recollides, juntament amb la frita, poden ser utilitzades en una nova fusió.
  
Així mateix, en el procés de transport de les matèries primeres també es disposa de filtres de mànegues que recuperen els vessaments de pols per a tornar a reintroduir-los en el forn corresponent.
  
Aquest sistema de captació i reutilització patentat per l'empresa, és una millor tècnica disponible (MTD) publicada en el Bref de la indústria del vidre.
  
A fi de reutilitzar l'aigua calfada en el procés de cristal·lització de les frites, es disposa d'una bassa d'aigua amb tres compartiments i s'establix un circuit tancat de reutilització d'aigües residuals industrials (abocament zero).
  
En el primer compartiment de la bassa l'aigua es refreda per contacte amb l'aire ambient produint-se una evaporació, en el segon compartiment l'aigua és aspirada per unes torres de refrigeració per a ser refredada i una vegada freda es torna al tercer compartiment on es reposen les pèrdues per evaporació i es torna a utilitzar en el circuit de cristal·lització de la frita en els forns.
  
Les aigües residuals d'ús industrial, de neteja i de laboratoris són depurades i emmagatzemades en l'aljub regulador d'aigües i incorporades per a reposar les pèrdues per evaporació en el circuit de reutilització d'aigües.
  
Es disposa de dues depuradores a fi que quan una d'elles es troba amb operacions de manteniment o de neteja puga funcionar l'altra depuradora i en moments punta s'utilitzen les dos.
  
L'empresa realitza la gestió dels residus produïts a través de gestors autoritzats.
  
ANNEX II
  
Condicionat de la declaració d'impacte ambiental
  
1. Per la seua ubicació, es considera que en matèria d'emissions atmosfèriques, soroll, abocament d'aigües residuals i generació de residus, serà suficient amb el compliment de la legalitat vigent o, si és el cas, amb l'adopció de les millors tecnologies disponibles i els valors límit d'emissió especificats en el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.
  
2. Altres condicionants de caràcter ambiental derivats del Pla General d'Ordenació Urbana del municipi, com pot ser que en l'estudi d'impacte ambiental del Pla General d'Ordenació Urbana de Vilafamés es preveia la construcció de diverses depuradores pròximes als sectors que s'han de desenvolupar, tant residencials com industrials, entre els quals s'inclou la parcel·la de Colorobbia España, SA. Basant-se en això, la parcel·la objecte de projecte ha de comptar amb xarxa de sanejament municipal de tipus separatiu, estant en funcionament l'estació depuradora d'aigües residuals (EDAR) aigües avall.s